ประเทศไทยใน พ.ศ. 2430

เหตุการณ์ที่เกิดขึ้นใน พ.ศ. 2430 (ค.ศ. 1887) ในประเทศไทย เป็นปีที่ 106 แห่งกรุงรัตนโกสินทร์ และเป็นปีที่ 20 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1248 (1 มกราคม - 23 มีนาคม) และ 1249 (24 มีนาคม - 31 ธันวาคม) ในแบบปัจจุบัน

 ผู้นำ 
 พระมหากษัตริย์ : พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
 สยามมกุฎราชกุมาร : สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร (ตั้งแต่ 14 มกราคม)
 สมุหนายก : เจ้าพระยารัตนบดินทร์ (รอด กัลยาณมิตร) (พ.ศ. 2429 - พ.ศ. 2435)
 สมุหพระกลาโหม : เจ้าพระยาสุรวงษ์ไวยวัฒน์
 เจ้าประเทศราช:
 เจ้าผู้ครองนครเชียงใหม่ : พระเจ้าอินทวิชยานนท์
 เจ้าผู้ครองนครลำพูน : เจ้าดาราดิเรกรัตนไพโรจน์
 เจ้าผู้ครองนครลำปาง : เจ้าพรหมาภิพงษธาดา
 เจ้าผู้ครองนครน่าน : เจ้าอนันตวรฤทธิเดช

 เหตุการณ์ 
 มกราคม 
 4 มกราคม – ราชกิจจานุเบกษาเผยแพร่ประกาศไปรษณีย์ ให้จัดจำหน่ายตั๋วตราและไปรษณียบัตรแบบใหม่ เริ่มต้นวันที่ 1 เมษายน โดยสามารถใช้ได้ทั้งในประเทศและต่างประเทศ ส่วนตั๋วตราและไปรษณียบัตรแบบเดิม สามารถใช้ได้แค่ในประเทศเท่านั้น
 14 มกราคม - พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาสมเด็จพระเจ้าลูกยาเธอ เจ้าฟ้ามหาวชิรุณหิศ ขึ้นเป็น สมเด็จพระบรมโอรสาธิราช สยามมกุฎราชกุมาร 
 กุมภาพันธ์ 
 2 กุมภาพันธ์ – ราชกิจจานุเบกษาเผยแพร่ประกาศการโทรศัพท์ แจ้งการเริ่มต้นเปิดให้บริการโทรศัพท์ภายในกรุงเทพมหานคร ต่อเมื่อมีจำนวนผู้ใช้บริการถึง 30 ราย
 มีนาคม 
 19–23 มีนาคม – พระราชพิธีสัมพัจฉรฉินท์
 เมษายน 
 8 เมษายน – สยามตราพระราชบัญญัติจัดกรมทหารรวมทหารบกและทหารเรือเข้าด้วยกัน
 พฤษภาคม 
 6 พฤษภาคม – ราชกิจจานุเบกษาเผยแพร่พระบรมราชโองการประกาศจัดตั้งกรมศึกษาธิการ
 มิถุนายน 
 7 มิถุนายน – สงครามปราบฮ่อ เกิดขึ้นในรัชสมัยของ พระบาทสมเด็จพระจุลจอมเกล้าเจ้าอยู่หัวโปรดให้กองทัพทหารไทย(สยาม) ได้รับชัยชนปราบฮ่อได้ราบคราบเดินทางกลับมาถึงกรุงเทพ 
 กรกฎาคม 
 23 กรกฎาคม – พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้  นายพลตรี เจ้าพระยาสุรศักดิ์มนตรี (เจิม แสง-ชูโต) ยกกำลังจากกรุงเทพไปปราบ พวก ฮ่อ ที่เข้ามาปล้นสะดมในเขตหลวงพระบาง ได้รับผลสำเร็จอย่างรวดเร็ว เพราะ ฝรั่งเศส ให้ความร่วมมือ
 สิงหาคม 
 5 สิงหาคม – พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สถาปนาโรงเรียนนายร้อยขึ้นที่บริเวณหลังพระราชวังสราญรมย์ (ปัจจุบันคือ กรมแผนที่ทหาร) และเปลี่ยนชื่อเป็นโรงเรียนนายร้อยพระจุลจอมเกล้า เมื่อ พ.ศ. 2490
 กันยายน 
 26 กันยายน – ประเทศไทยกับประเทศญี่ปุ่น สถาปนาความสัมพันธ์ทางการทูต

 ไม่ทราบวัน 
 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างโรงพยาบาลหลวงขึ้นที่ตำบลวังหลังเป็นแห่งแรก เรียกกันขณะนั้นว่า โรงพยาบาลวังหลัง ปีต่อมาพระราชทานชื่อ โรงพยาบาลศิริราช

 ผู้เกิด 
 กุมภาพันธ์ 
 26 กุมภาพันธ์ – หม่อมเจ้าวิเศษศักดิ์ ชยางกูร พระอนุวงศ์ (สิ้นชีพิตักษัย พ.ศ. 2512)

 มีนาคม 
 27 มีนาคม – พระราชสังวราภิมณฑ์ (โต๊ะ อินฺทสุวณฺโณ) เจ้าอาวาสวัดประดู่ฉิมพลี (มรณภาพ พ.ศ. 2524)
 29 มีนาคม – พระยาพหลพลพยุหเสนา (พจน์ พหลโยธิน) นายกรัฐมนตรีสยามคนที่ 2 (อสัญกรรม พ.ศ. 2490)

 เมษายน 
 14 เมษายน – หม่อมเจ้าพันธุประวัติ เกษมสันต์ อดีตผู้บัญชาการกองพลที่ 2 มณฑลนครชัยศรี (สิ้นชีพิตักษัย พ.ศ. 2463)
 18 เมษายน – พระยาอนุรักษ์โกษา (ประเวศ อมาตยกุล) อธิบดีกรมบัญชีกลางคนที่ 7 (อนิจกรรม พ.ศ. 2469)
 26 เมษายน – พระยาเฉลิมอากาศ (สุณี สุวรรณประทีป) อดีตเจ้ากรมอากาศยาน (อนิจกรรม พ.ศ. 2498)

 พฤษภาคม 
 7 พฤษภาคม – พระอธิการทองอยู่ จนฺทสาโร เจ้าอาวาสวัดบางเสร่คงคาราม (มรณภาพ พ.ศ. 2526)

 สิงหาคม 
 18 สิงหาคม – พระนรากรบริรักษ์ (เจิม ปิณฑะรุจิ) อดีตข้าหลวงประจำจังหวัดเชียงราย (ถึงแก่กรรม พ.ศ. 2503)

 กันยายน 
 19 กันยายน – พระเจ้าบรมวงศ์เธอ พระองค์เจ้าโกมลเสาวมาล พระบรมวงศ์ (สิ้นพระชนม์ พ.ศ. 2433)

 ตุลาคม 
 4 ตุลาคม – พระราชวุฒาจารย์ (ดุลย์ อตุโล) เจ้าคณะจังหวัดสุรินทร์ (ธรรมยุต) (มรณภาพ พ.ศ. 2526)

 ธันวาคม 
 ไม่ทราบวัน – พระสรรเพลงสรวง (บัว กมลวาทิน) ขุนนาง (ถึงแก่กรรม พ.ศ. 2469)

 ไม่ทราบวัน 
 เจ้าจอมเอื้อน พระสนมในรัชกาลที่ 5 (อนิจกรรม พ.ศ. 2470)

 ผู้เสียชีวิต 
 มกราคม 
 17 มกราคม – เจ้าอุปราช (มหาพรหม) เจ้าอุปราชนครน่าน (ประสูติ พ.ศ. 2370)

 กุมภาพันธ์ 
 25 กุมภาพันธ์ – พระเจ้าบรมวงศ์เธอ พระองค์เจ้าฉวีวรรณ พระบรมวงศ์ (ประสูติ พ.ศ. 2365)

 พฤษภาคม 
 31 พฤษภาคม – สมเด็จพระเจ้าบรมวงศ์เธอ เจ้าฟ้าศิริราชกกุธภัณฑ์ พระบรมวงศ์ (ประสูติ พ.ศ. 2428)

 มิถุนายน 
 21 มิถุนายน – พัน บุนนาค ภริยาของสมเด็จเจ้าพระยาบรมมหาศรีสุริยวงศ์ (เกิด พ.ศ. 2364)

 กรกฎาคม 
 21 กรกฎาคม – พระอรรคชายาเธอ พระองค์เจ้าเสาวภาคย์นารีรัตน์ พระมเหสีในรัชกาลที่ 5 (ประสูติ พ.ศ. 2397)
 29 กรกฎาคม – โทมัส ยอร์ช น็อกซ์ ทหาร (เกิด พ.ศ. 2367)

 สิงหาคม 
 27 สิงหาคม – สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ พระบรมวงศ์ (ประสูติ พ.ศ. 2421)

 พฤศจิกายน 
 22 พฤศจิกายน – สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง พระบรมวงศ์ (ประสูติ พ.ศ. 2425)

 ธันวาคม 
 26 ธันวาคม – พระเจ้าราชวรวงศ์เธอ พระองค์เจ้าปทุเมศ พระบรมวงศ์ (ประสูติ พ.ศ. 2353)

 ไม่ทราบวัน 
 พญาพรหมโวหาร กวี (เกิด พ.ศ. 2345)
 พระบำรุงราษฎร์ (จูมมณี) เจ้าเมืองพิบูลมังสาหารพระองค์ที่ 1 (ประสูติ พ.ศ. 2357)

 แหล่งข้อมูลอื่น 
 ปฏิทินปี 1887 - ประเทศไทย

หมวดหมู่:ประเทศไทยในปี พ.ศ. 2430